محمد بن عبد الله بن الطيب بن لحبيب، لمعروف بعباس لمساعدي (تولد ف 1925 ف تازارين نواحي زاݣورة ؤ تقتل ف فاس ف 27 يونيو 1956) كان قايد ديال جيش التحرير ف لمغريب. تولد عباس لمساعدي ف 1925 ف تازارين نواحي زاݣورة ف لجنوب شرقي د لمغريب. كان باه فقيه و عطّار، وكان عباس تيمشي معاه هو و خوتو باش يتعلمو لحرفة. ف لول ديال لخمسينات دخل لحبس وعدبوه فيه لفرانساويين. ملي خرج منو، قرر باش يولي مناضل للاستقلال د لمغريب، لي كان مآمن ب لي ماغادي يكون غي ب سلاح. ف 1955 مشا لريف ونظم جيش تحرير مع بزاف د ناس لي كانو متافقين معاه فلأفكار، و لي كانوا تيدًربو ب سلاح. طريق لي خدا عباس لمساعدي ماعجباتش حزب ستيقلال، وكانت لعلاقة بينو وبين لمهدي بن بركة ماشي تال لهيه. لمساعدي قدم ليستيقالة ديالو من لحزب نهار 16 ماي 1956. ف 27 يونيو 1956، تقتل فظروف مامعروفاش بقرطاسة ماتعرفش شكون تيراها. تدفن ب تخبية ف لول ولكن عرفوها ناس وتعاود تدفن ف فاس ف 3 يوليوز 1956 وحضر لݣنازة ولي لعهد حسن. تحقيق: في زيارة لعائلة الشهيد عباس المسعدي - دليل الريف (2014).